Dvergflodhest

Dvergflodhest (Hexaprotodon liberiensis) er ein flodhestart frå Vest-Afrika som er ein femdel så tung som vanleg flodhest. Dvergflodhesten veg berre 200-280 kg, og er mellom 1,5 m og 1,8 m lang. Han har eit relativt lite, meir avrunda hovud og smalare føter med færre tær med symjehud. Han et òg meir variert kost, mellom dei buskar, bregnar og frukter. Dvergflodhestar lever vanlegvis åleine, men territoria deira kan overlappa kvarandre. Dei beitar om natta, medan dei følgjer veltråkka stiar. Om dagen held dei til gøymd i sumpar eller hi på elvebreidda som dei har overtatt etter andre dyr og utvida. Hoa går drektig i 190-200 dagar, og føder éin unge. Ungen blir fødd i vatnet eller i hiet. Flodhestungen kan bli tatt av krokodiller eller pytonslangar, men vaksne dyr treng ikkje frykta noko rovdyr, bortsett frå leopardar og menneske.

Dvergflodhesten er rekna som sterkt truga. Arten finst i Côte d'Ivoire, Guinea, Liberia og Sierra Leone. Han er blitt utrydda i Nigeria.
Kjelder

Denne artikkelen bygger på «Dvergflodhest» frå ,  den 17. februar 2022.  

Bakgrunnsstoff

Kategori:Flodhestar
Kategori:Pattedyr i Elfenbeinskysten
Kategori:Pattedyr i Guinea
Kategori:Pattedyr i Liberia
Kategori:Pattedyr i Sierra Leone